E-KAKOVOST QMS · Zakonodaja
E-KAKOVOST QMS · Navodila za uporabo
Zakonodaja
Register predpisov, zaznane spremembe iz PISRS, ocena vpliva, ukrepi, dokazila, odobritev in skladnost
Različica navodil: 30. 10. 2026. Velja za produkcijsko okolje https://qms.ekakovost.si. Posnetki zaslona so iz vzorčnega podjetja; imena in dokumenti so izmišljeni.
Kako brati ta navodila: vsak postopek je opisan po korakih (1, 2, 3 …) in s posnetkom zaslona. Besede v »narekovajih« so natanko tisto, kar piše na gumbu ali polju na zaslonu. Ni vam treba prebrati vsega — v kazalu poiščite, kar potrebujete. V aplikaciji pritisnite F1, da se ista navodila odprejo v brskalniku.

Modul Zakonodaja skrbi, da nobena sprememba predpisa, ki velja za vaše podjetje, ne ostane neopažena. Stran odprete z naslovom /zakonodaja ali s ploščico »Zakonodaja« na domači strani.
Predpise uvozite iz uradnega pravno-informacijskega sistema PISRS. Program jih nato samodejno preverja enkrat na dan (ponoči): ko izide novela, sprememba, popravek ali razveljavitev, nastane dogodek, ki ga je treba oceniti (ali je za vas relevanten in kako močno vpliva), določiti ukrepe, priložiti dokazila in ga zaključiti. Pri velikem vplivu gre zaključek skozi odobritev druge osebe.
Ozadje: ISO 9001 §6.1.3 oziroma ISO 14001 §6.1.3 in §9.1.2 zahtevajo, da organizacija pozna svoje obveznosti skladnosti, spremlja njihove spremembe in ima dokaz, da je nanje odgovorila. Presojevalec vpraša prav to: kdaj ste za spremembo izvedeli, kdo jo je ocenil in kaj ste naredili.
[image: ]
Slika: Stran Zakonodaja: kartice s števci, filtri in tabela zakonodajnih sprememb s statusom ocene, vplivom, odprtimi ukrepi in skladnostjo
[bookmark: _Toc652]1. Kaj je modul Zakonodaja in kdo ga uporablja
	Kaj lahko naredite
	Kdo

	Gledate register, filtrirate, odpirate podrobnosti dogodka, prenesete PDF in Excel
	vsi s pravico »bere« na modulu Zakonodaja

	Ocenjujete spremembe, dodajate ukrepe in dokazila, spreminjate status
	skrbnik in odgovorna oseba spremembe — obe s pravico »ureja« na modulu Zakonodaja; drugi z »ureja« spremembo le gledajo

	Zaključite ukrep
	poleg zgornjih še oseba, ki ji je ukrep dodeljen

	Odobrite ali zavrnete oceno z visokim ali kritičnim vplivom
	skrbnik, ki spremembe ni ocenil sam (načelo štirih oči; izjema, če je v organizaciji en sam skrbnik)

	Uvažate predpise iz PISRS in urejate nastavitve spremljanja predpisa
	samo skrbnik organizacije

	Arhivirate predpis (ustavite spremljanje)
	skrbnik ali lastnik predpisa

	Ročno sprožite sinhronizacijo s PISRS
	super skrbnik platforme



Namig: Zgoraj desno sta bližnjici »🔗 Zunanji dokumenti« (drugi zunanji dokumenti, ki niso predpisi iz PISRS) in »⚙️ Obveščanje« (kanali obvestil o spremembah in rokih: v aplikaciji ali po e-pošti).
[bookmark: _Toc653]2. Kaj vidim na zaslonu
Kartice na vrhu so hkrati števci in filtri — klik na kartico zoži tabelo:
	Kartica
	Pomen

	Nove spremembe
	zaznane spremembe, ki jih še nihče ni začel ocenjevati (status Novo)

	V odobritvi
	ocene, ki čakajo na odobritev druge osebe

	Ocene v zamudi
	še neocenjeni dogodki (Novo, V ocenjevanju), pri katerih je rok ocene že minil

	Odprti ukrepi / Ukrepi v zamudi
	ukrepi, ki še niso zaključeni oziroma jim je rok potekel

	Kmalu v uporabi
	spremembe, ki se začnejo uporabljati v kratkem, dogodek pa še ni zaključen

	Visok vpliv
	dogodki z oceno vpliva Visoka ali Kritična

	Neskladnost
	dogodki z označeno trenutno neskladnostjo



Tabela ima stolpce Predpis (naziv in vrsta spremembe: novela, sprememba, razveljavitev, nov predpis, popravek), SOP in MOPED ID (uradni oznaki predpisa), Status predpisa, Lastnik (odgovorna oseba), Zadnja sprememba (datum objave; rdeče, če je rok ocene zamujen), Veljavnost, Uporaba, Status ocene, Vpliv, Odprti ukrepi (rdeče število) in Skladnost (rdeča značka Neskladnost ali —). Klik na vrstico odpre podrobnosti.
Stolpca SOP in MOPED ID sta prikazana le, kadar ima vsaj en predpis na strani podatke iz PISRS; pri ročno vpisanih predpisih sta skrita (v podrobnostih predpisa ostaneta). Če je tabela širša od okna, senca na desnem robu pove, da lahko tabelo pomaknete v desno do stolpca Skladnost. MOPED ID je povezava, ki v novem zavihku odpre stran predpisa v PISRS; ista povezava »Odpri v PISRS ↗« je v podrobnostih predpisa, ločeno od povezave »Uradni list ↗« (klik na povezavo ne odpre podrobnosti vrstice).
	Status ocene
	Pomen

	Novo
	sprememba je zaznana, ocena se še ni začela

	V ocenjevanju
	odgovorna oseba ocenjuje relevantnost in vpliv

	Potrebni ukrepi
	sprememba vpliva na vas; ukrepi so določeni ali se določajo

	V izvajanju
	ukrepi se izvajajo

	V odobritvi
	ocena čaka na odobritev druge osebe (pri visokem/kritičnem vplivu obvezno)

	Zaključeno
	sprememba je obravnavana, dokazila so priložena

	Ni relevantno
	sprememba za vas ne velja (obrazložitev je obvezna)



	Stopnja vpliva
	Barva
	Kdaj

	Nizka
	zelena
	sprememba ne zahteva dela, le seznanitev

	Srednja
	oranžna
	potrebna je sprememba dokumenta, navodila ali usposabljanje

	Visoka
	rdeča
	potrebne so večje spremembe procesov, opreme ali pogodb; zaključek prek odobritve

	Kritična
	rdeča (polna)
	ogrožena je skladnost ali dovoljenje; zaključek prek odobritve



Filtri: »Iskanje: naziv, MOPED ID, predpis …«, »Vsi statusi«, »Vsi vplivi«, razvrščanje (»Najnovejše«, »Po roku ocene«, »Po stopnji vpliva«, »Po datumu uporabe«) ter kljukice »Moji« (kjer ste odgovorna oseba), »Samo odprti« in »Arhivirani«.
[bookmark: _Toc654]3. Kako uvozim predpis iz PISRS
Predpis, ki ga želite spremljati, poiščete v uradnem registru PISRS in ga uvozite s podatki, kdo ga pri vas spremlja in zakaj. Ob uvozu program ustvari začetni dogodek za oceno, nato pa predpis samodejno preverja.
1. Kliknite »+ Uvozi predpis iz PISRS« (gumb vidi skrbnik). Odpre se okno »📜 Uvoz predpisa iz PISRS«.
1. V »Iskanje (naziv, MOPED ID, SOP)« vpišite vsaj tri znake (npr. »varnost in zdravje pri delu«). Zadetki se izpišejo sproti z izdajateljem, SOP in oznako.
1. Pri pravem predpisu kliknite »Nastavi in uvozi →«.
1. Izpolnite nastavitve: »Lastnik predpisa« (oseba, ki bo dobivala obvestila), »Področje zakonodaje« (npr. VZD, okolje, GDPR), »Povezan ISO standard / klavzula« (npr. 45001:6.1.3), »Tip spremljanja« (Neposredna zahteva ali Informativno spremljanje), »Pogostost notranjega pregleda (mesecev)« (npr. 12), »Začetna ocena relevantnosti« in »Razlog spremljanja«.
1. Kliknite »📥 Uvozi predpis«. Program izpiše »Predpis uvožen — ustvarjen je začetni dogodek za oceno.«
[image: ]
Slika: Okno Uvoz predpisa iz PISRS z iskalnim poljem
Pozor: Iskanje in uvoz delujeta, ko ima platforma nastavljen žeton PISRS (Administracija → PISRS, super skrbnik). Brez njega okno pove »Iskanje po PISRS ni na voljo (API ni konfiguriran).« Samodejno preverjanje sprememb teče centralno za vse spremljane predpise — ločene pogostosti ni treba nastavljati; pogostost v nastavitvah je za vaš notranji pregled.
[bookmark: _Toc655]4. Kako ocenim zakonodajno spremembo
Klik na vrstico v tabeli odpre okno s podrobnostmi dogodka. Zgoraj je razdelek Predpis (MOPED ID, SOP, status predpisa, povezava »Uradni list ↗«, lastnik, področje, tip spremljanja, datumi objave, veljavnosti in uporabe), sledijo razdelki Ocena vpliva, Ukrepi, Dokazila, Delotok in Revizijska sled.
[image: ]
Slika: Okno s podrobnostmi zakonodajne spremembe: predpis, ocena vpliva, ukrepi, dokazila, delotok in revizijska sled
1. V razdelku »Ocena vpliva« pri »Relevantnost« izberite Da, Delno, Dodatna presoja ali Ne.
1. Pri »Stopnja vpliva« izberite Nizka, Srednja, Visoka ali Kritična.
1. V »Obrazložitev odločitve *« zapišite, zakaj tako — polje je obvezno; pri »Ni relevantno« je to vaš dokaz, da ste spremembo pregledali.
1. Izberite »Odgovorna oseba« in »Rok ocene«. Rok se prikaže v Planerju; ob zamudi je datum v tabeli rdeč in dogodek šteje med »Ocene v zamudi«. Ko oceno shranite in sprememba ni več »Novo« ali »V ocenjevanju«, rok ocene ne velja več — naprej tečejo roki ukrepov.
1. Če zaradi spremembe trenutno niste skladni, odkljukajte »Trenutno obstaja neskladnost« — dogodek dobi rdečo značko Neskladnost in gumb za CAPA.
1. Kliknite »💾 Shrani oceno«. Program izpiše »Ocena shranjena.« in zapiše dogodek v revizijsko sled.
[image: ]
Slika: Razdelek Ocena vpliva, izpolnjen: relevantnost Da, vpliv Srednja, obrazložitev, odgovorna oseba in rok
Namig: Pri obrazložitvi lahko uporabite ✨ AI preoblikovanje (če ima organizacija AI modul): napišete po svoje, AI pa besedilo uredi v zapis, primeren za presojo, brez dodajanja vsebine.
[bookmark: _Toc656]5. Kako dodam ukrepe in dokazila
Kadar sprememba zahteva delo, ga razčlenite na ukrepe z odgovorno osebo in rokom. Ko je delo opravljeno, priložite dokazila — to je tisto, kar presojevalec želi videti.
1. V razdelku »Ukrepi« vpišite »Nov ukrep« (naziv), izberite »Tip« (Sprememba dokumenta, Usposabljanje, Tehnična sprememba, Organizacijska sprememba, Pogodbena sprememba, Dovoljenje, Presoja dobavitelja, Ocena tveganja, Drugo), »Odgovorna« in »Rok«.
1. Kliknite »+ Dodaj ukrep«. Ukrep se pojavi na seznamu s statusom »odprto« (možni statusi: odprto, v teku, čaka, v preverjanju, zaključeno, preklicano); ko je opravljen, kliknite »Zaključi«.
1. V razdelku »Dokazila« vpišite »Besedilno dokazilo« (npr. »Navodilo NA-07 posodobljeno na izdajo 4, zaposleni seznanjeni 12. 9.«) in kliknite »+ Dodaj besedilo«, ali izberite »Datoteka (dokaz)« in kliknite »⬆ Naloži datoteko« (zapisnik, potrdilo, nova verzija dokumenta).
1. Dokazilo odstranite z »Izbriši«, datoteko odprete s »prenesi ↗«.
[image: ]
Slika: Razdelka Ukrepi in Dokazila: obstoječ ukrep z gumbom Zaključi, obrazec za nov ukrep in vnos dokazil
Pozor: Dogodka ni mogoče zaključiti, dokler ima odprte ukrepe — program pove »Odprti ukrepi (n) — najprej jih zaključite.« Enako zavrne zaključek brez ocene relevantnosti, obrazložitve ali stopnje vpliva ter pri označeni neskladnosti brez povezane CAPA.
[bookmark: _Toc657]6. Delotok: statusi, odobritev in zaključek
V razdelku »Delotok« so gumbi za naslednji korak; program dovoli le smiselne prehode:
	Iz statusa
	Možni koraki

	Novo
	Ni relevantno (ocena se sicer začne sama, ko shranite oceno)

	V ocenjevanju
	Potrebni ukrepi · Pošlji v odobritev · Ni relevantno

	Potrebni ukrepi
	V izvajanje · Pošlji v odobritev

	V izvajanju
	Pošlji v odobritev · Potrebni ukrepi

	V odobritvi
	Zaključi (pri nizkem/srednjem vplivu) · V izvajanje; pri visokem/kritičnem vplivu gumba ✓ Odobri in Zavrni

	Zaključeno / Ni relevantno
	V ocenjevanje (ponovno odprtje)



[image: ]
Slika: Razdelek Delotok s prehodi za dogodek v statusu Potrebni ukrepi
Načelo štirih oči
Pri vplivu Visoka ali Kritična dogodka ne more zaključiti isti človek, ki ga je ocenil: ocenjevalec klikne »Pošlji v odobritev«, drug skrbnik pa v razdelku Delotok klikne »✓ Odobri« (dogodek preide v Zaključeno) ali »Zavrni« z razlogom v polju Obrazložitev (dogodek se vrne v izvajanje). Program odobritev iste osebe zavrne s sporočilom o štirih očeh; izjema velja le, če je v organizaciji en sam ustrezen uporabnik.
Namig: Vsak korak — ocena, sprememba statusa, odobritev, zavrnitev, ukrep, dokazilo, CAPA — je zapisan v razdelku Revizijska sled z datumom, uro in uporabnikom; najnovejši dogodki so na vrhu.
[bookmark: _Toc658]7. Neskladnost → CAPA in arhiviranje predpisa
1. CAPA iz spremembe — če ste označili neskladnost, je v razdelku Dokazila rdeč gumb »⚠ Ustvari CAPA iz spremembe«. Ustvari korektivni ukrep v modulu CAPA (vir: zunanji dejavnik) in ga poveže z dogodkom; vzrok in preprečitev ponovitve vodite tam, ne dvakrat. Program izpiše številko ustvarjene CAPA.
1. Arhiviranje predpisa — če predpis za vas ni več relevanten, skrbnik ali lastnik predpisa v razdelku Predpis vpiše obrazložitev (obvezno) in klikne »📦 Arhiviraj predpis«. Spremljanje se ustavi (novih sprememb ne dobivate), predpis izgine s seznama in nadzorne plošče, ostane pa kot dokaz — pokaže ga filter »Arhivirani«. Z »♻️ Obnovi iz arhiva (spremljaj naprej)« ga kadarkoli spet vklopite.
1. Razlika: ocena posamezne spremembe kot »Ni relevantno« ustavi le tisti dogodek; arhiviranje predpisa ustavi spremljanje naprej.
[bookmark: _Toc659]8. Obveznosti skladnosti, ki izhajajo iz predpisa
Obveznost skladnosti v modulu Okolje lahko navežete na predpis iz tega registra. Detajl spremembe predpisa nato pokaže razdelek Obveznosti skladnosti iz tega predpisa z datumom zadnjega vrednotenja; ko spremembo zaključite, opozori, da je treba skladnost z njimi ponovno ovrednotiti (ISO 14001 §9.1.2). Povezava »Predpis (register zakonodaje)« je tudi med povezavami okoljskega vidika.
Kdor spremembe ne sme obravnavati (ni skrbnik ne odgovorna oseba), namesto obrazca vidi oceno kot izpis (relevantnost, stopnja vpliva, obrazložitev, odgovorna oseba, rok, neskladnost; kar še ni vpisano, ima oznako »še ni ocenjeno«), nad njim pa pojasnilo, kdo oceno zapiše. Zaklenjena polja so v vseh modulih siva. Izpis PDF se sklicuje na ISO 14001 §6.1.3 (obveznosti skladnosti) in ISO 9001 §4.2; oznaki PISRS MOPED ID in SOP imata razlago v namigu.
[bookmark: _Toc660]9. Izpisi in obveščanje
1. »📄 Izvozi PDF« — »Register zakonodajnih zahtev in skladnosti« (ležeča A4): spremljani predpisi in spremembe z relevantnostjo, vplivom, izpeljano skladnostjo, odgovorno osebo, roki in odprtimi ukrepi, poudarjena sekcija trenutnih neskladnosti, povzetek in podpisni blok.
1. »⬇ Excel izvoz« — celoten register kot preglednica.
1. »⚙️ Obveščanje« — kje nastavite, ali obvestila o zaznanih spremembah in rokih prejemate v aplikaciji, po e-pošti ali oboje. Obvestilo o novi spremembi dobijo lastnik predpisa in skrbniki.
1. Roki ocene in ukrepov so vidni tudi v modulu Planer; obveznosti skladnosti za okolje (dovoljenja, vrednotenja) vodite v modulu Okolje, kjer se obveznost lahko navezuje na predpis iz tega registra.
[bookmark: _Toc661]10. Nastavitve za skrbnika  [skrbnik]
1. Nastavitve spremljanja predpisa — v podrobnostih dogodka ima skrbnik razdelek »Nastavitve spremljanja predpisa«: »Lastnik predpisa«, »Področje«, »Tip spremljanja«, »Pogostost notranjega pregleda (mes.)« in »Razlog spremljanja«; shranite z »💾 Shrani nastavitve predpisa«. Pri poenostavljenem prikazu (nastavitev organizacije) so ti razdelki zloženi pod »🔧 Napredne možnosti«.
1. Stanje sinhronizacije — poleg naslova skrbnik vidi »Samodejno spremljanih v PISRS: n · nepregledanih sprememb: n · zadnje preverjanje: datum«; dokler samodejno spremljanje PISRS ni vklopljeno, piše »še ni bilo (samodejno spremljanje PISRS ni vklopljeno — predpise dodajate ročno)«. Če je kak predpis z napako, rdeča povezava odpre seznam predpisov z razlogom (npr. PISRS ni konfiguriran, HTTP 401/403).
1. Ročna sinhronizacija — gumb »🔄 Sinhroniziraj PISRS« vidi le super skrbnik platforme; tam se nastavi tudi žeton PISRS (Administracija → PISRS).
1. Pravice — raven »bere« / »ureja« na modulu Zakonodaja določite na strani Uporabniki; uvoz predpisov in nastavitve so vedno le skrbniške.
[bookmark: _Toc662]11. Pogosta vprašanja in težave
Iskanje po PISRS javi, da ni na voljo
Platforma nima nastavljenega žetona PISRS. Obrnite se na super skrbnika (Administracija → PISRS). Do takrat predpise beležite kot zunanje dokumente (🔗 Zunanji dokumenti).
Ocene ne morem shraniti
Obrazložitev odločitve je obvezna. Preverite tudi, da imate na modulu pravico »ureja«.
Dogodka ne morem zaključiti
Najprej zaključite vse odprte ukrepe, izpolnite relevantnost, vpliv in obrazložitev; pri označeni neskladnosti ustvarite CAPA. Pri visokem/kritičnem vplivu pošljite v odobritev — zaključi ga druga oseba z ✓ Odobri.
Gumb ✓ Odobri ne deluje zame
Odobriti mora druga oseba kot tista, ki je oceno shranila (štiri oči). Prosite sodelavca s pravico »ureja«.
Predpisa ni več v seznamu
Verjetno je arhiviran — odkljukajte filter Arhivirani; obnovite ga z ♻️ Obnovi iz arhiva. Ali pa je bila sprememba ocenjena kot Ni relevantno in jo skrije filter Samo odprti.
Nisem dobil obvestila o novi spremembi
Obvestila prejme lastnik predpisa in skrbniki. Preverite lastnika v nastavitvah predpisa in kanale v ⚙️ Obveščanje.
	Kdo sme kaj
	Bere
	Ureja
	Skrbnik

	Ogled registra, podrobnosti, revizijske sledi; PDF in Excel
	✓
	✓
	✓

	Ocena vpliva, ukrepi, dokazila, prehodi statusov, CAPA iz neskladnosti
	—
	✓
	✓

	Odobritev / zavrnitev (druga oseba kot ocenjevalec)
	—
	✓
	✓

	Uvoz predpisa iz PISRS, nastavitve spremljanja predpisa
	—
	—
	✓

	Arhiviranje in obnovitev predpisa
	—
	lastnik predpisa
	✓

	Ročna sinhronizacija PISRS, žeton PISRS
	—
	—
	super skrbnik

“ Uvoz predpisa iz PISRS

Iskanje (naziv, MOPED ID, SOP)

Iskanje po PISRS ni na voljo (API ni konfiguriran).

Razveljavitev starega Pravilnika o emisijah v zrak iz malih kurilnih naprav
PREDPIS

MOPED ID -

sop -

Status predpisa -

Datum objave 09.09.2026

Zatetekveljavnosti  —

Zatetek uporabe 08.03. 2027

OCENA VPLIVA  V OCENJEVANJU
Relevantnost Stopnja vpliva

Da v Srednja v

Obrazlozitev odlozitve *

Razveljavitev velja tudi za naso kotiovnico na plin (ot 180 kW): stari pravilnik je dolocal roke.
meritev emisj; preveriti moramo, kater predpis zdaj ureja meritve in ali ostajajo sti roki.

Odgovorna oseba Rok ocene.

Ana Zupan v [msizoze

) Trenutno obstaja neskiadnost

4 Sihrani oceno

Uvedba lotenega tehtanja odpadnih kovin — v_teku - rok 19. 10. 2026 - Maja Kovat

Nov ukrep o

Preverti novo ureditev meritev emisi 7 kotiowr | Sprememba dokumenta v
odgovorna Rok

Ana Zupan v 13002026 o

+Dodaj ukrep

DOKAZILA (0)
Ni dokazil

Besedilno dokazilo

Navodilo NA-07 posodobljen na izdajo 4; zape | (_+ Dodaj besediio
Datoteka (dokas)

Nofle chosen + Nelor daoeko

Posiji v odobritev.

eKakovost QMS Zunanji dokumenti s o aKovat Odjava

i zakonodajnin spremernb Slovenstina v

Zaznane spremembe iz PISRS postanejo dogod, ki jin e treba oceniti (relevaninost in vpiiv), dolociti ukrepe in dokazila ter potrditi. Kartice spodaj filtirajo seznam — Kiknite jin

1 0 0 1 0 1 0

Nove spremembe V odobritvi Ocene v zamudi Odprti ukrepi Ukaepi v zamudi Kmalu v uporabi Visok vpliv

0

Neskladnost
Iskanje: naziv, MOPED ID, predpis Vsi statusi v Vsivplivi v Najnovejse v OMoji (J Samo odprti (] Arhivirani
PREDPIS SOP  MOPEDID  STATUSPREDPISA  LASTNIK  ZADNJASPREMEMBA  VELJAVNOST ~UPORABA  STATUSOCENE  VPLIV ‘ODPRTI UKREPI

Razveljavitev starega Pravilnika
o emisijah v zrak iz malih
Kurilnih naprav

razveljavitey

- = - — 09.00.2026 — 08.03.2027  Vocemevaniu  — 0

Novela pravilnika o merosiovnih
zahtevah za merilne instrumente  —  — - - 08.03.2026 — 25.08.2026  Zakijuéeno Nizke 0
novela

Sprememba Uredbe o ravnanju z
odpadnimi kovinami e s = = 15,08, 2026 == 14.10.2006  Potibnivkrepi  Srednia 1
spremerba

Novela Pravilnika o osebni
varovaini opremi - = - - 19.09.2026 — 18.12.202%  Novo — 0
novela





